**Melding om fisket uke 34/2024**

Rapporten skrevet mandag 26.08.2024 av Willy Godtliebsen og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 34, d.v.s. 19.-25. august 2024.

Spredt aktivitet for kystflåten, men verdimessig gjør kongekrabben, torsken og seien størst utslag, og tar vi med hysa dreier det meste seg om Finnmark. Utenom det er det godt brukbart med leveranser av både kveite, breiflabb, reke og taskekrabbe. Når det gjelder den havgående flåten, har det meste av trålernes fiske i sommer dreid seg om reke. I uke 34 ble 7.000 tonn fryst reke levert av 11 båter, som er nest høyeste ukekvantum levert i år.

Råfisklagets omsetning i uke 34 er på 196 millioner kroner (foreløpig tall), som er opp fra 162 millioner kroner uka før. I tallet for uke 34 inngår 51 millioner kroner etter landinger fra utenlandske båter. Omsetningen for norske båter utgjorde dermed 144 millioner kroner, fordelt med 81 millioner på fersk, 60 millioner på fryst og 3 millioner kroner på sjøltilvirka tørrfisk.

## Sammenlignet med 2023

Tilsvarende for uke 34 i fjor, var omsetningen 249 millioner kroner. Av dette var 13 millioner kroner etter landinger fra utenlandske båter. Omsetningen for norske båter på 237 millioner kroner var fordelt med 121 på fersk og 115 på fryst råstoff.

Omsetning uke 34, 2024  
Råfisklagets omsetning for norske båter i uke 34 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 34/2024, fordelt pr fersk/fryst og pr fiskeslag



### Frystomsetning

Foreløpige tall for norske båter i perioden viser 60 millioner kroner, opp fra 51 millioner kroner i uke 33. Det meste av frystomsetningen i uke 34 gjaldt reke, slik det framgår av tabell 1.

Når det gjelder landinger av fryst råstoff i uke 34 som bare delvis er omsatt, har vi følgende tall: Landingene utgjorde totalt 8.300 tonn, opp fra 2.800 tonn uka før. Det meste av landingene i uke 34 var reke (7.000 tonn levert av 11 båter). I tillegg var det trålerlandinger fra 3 båter på totalt 820 tonn, i hovedsak sei og snabeluer. 2 snurrevadbåter leverte 380 tonn, herav 220 tonn hyse og 140 tonn torsk.

### Ferskomsetning

Omsetningen av ferskt råstoff i uke 34 utgjorde 81 millioner kroner, ned fra 93 millioner kroner uken før. Fordelt per art er det kongekrabben som ligger på topp med nær 19 millioner av totalen, etterfulgt av torsk til verdi 18 millioner og sei til 16 millioner. Verdier fra 7 millioner og lavere per art for resterende, verdier for alle arter fremgår av tabell 1. Til sammenligning hadde vi samme uka i fjor en ferskomsetning på 121 millioner kroner, da både kongekrabben, seien og torsken stod for høyere verditall enn i år.

Omsetningen av fersk torsk i uke 34 utgjorde 580 tonn til verdi 18 millioner kroner, ned fra 760 tonn og 24 millioner kroner uka før, reduksjonen kom på snurrevad. 520 tonn levert i Finnmark, av det 340 tonn i øst- og 180 tonn i vestfylket. Fordelt på redskap er 300 tonn tatt på snurrevad, 200 tonn på line/autoline og 60 tonn på garn.

Tabell 2 og 3 viser fordelingen av landingene av fersk torsk pr leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 34, 2024 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.  


Tabell 3. Priser av fersk torsk per redskap, A og ekstra kvalitet fra norske båter i uke 34, 2024, eksklusiv restråstoff.



Omsetningen av fersk sei i uke 34 utgjorde 1.840 tonn til en verdi av 15,5 millioner kroner. Ned fra 2.190 tonn/18 millioner kroner uken før. Fangstene fordeler seg med 860 tonn tatt på not, 420 tonn på snurrevad, 370 tonn på garn, 110 tonn på trål og 70 tonn på juksa. Fremdeles labert seinotfiske, med leveranser fra 4 båter til 3 kjøpere i Vest-Finnmark. Det meste av snurrevadseien var levert i Øst-Finnmark. Mer spredt garnfiske. Den geografiske fordelingen av seileveransene framgår av tabell 4.

Tabell 4: Omsetning av fersk sei, A og ekstra kvalitet fra norske båter i uke 34, 2024 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.  


Kvantumet fersklevert hyse i uke 34 var 610 tonn til en verdi av 6,7 millioner kroner, som var på samme nivå som uken før. Snurrevad står for 480 tonn av totalen, etterfulgt av 115 tonn fra line/autoline. Den geografiske fordelingen av hyselandingene framgår av tabell 5.

Tabell 5: Omsetning av fersk hyse, krokfanget, A og ekstra kvalitet fra norske båter i uke 34, 2024 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.  


I uke 34 ble det omsatt 62 tonn kongekrabbe til en verdi av 18,6 millioner kroner, ned fra 68 tonn til verdi 21 millioner kroner uka før. 40 tonn ble tatt i det kvoteregulerte området av 113 båter, og 22 tonn ble fisket av 68 båter utenfor det kvoteregulerte området. Av totalkvantumet ble 19 tonn tatt i området rundt Magerøya, 17 tonn i området mellom Berlevåg og Båtsfjord, 7 tonn på Tana, 6 tonn på Porsanger og 5 tonn på hver av Varanger- og Laksefjorden. Kvantum under 3 tonn i resterende soner.

I løpet av uke 34 ble omsatt 33 tonn ferske reker til en verdi av 2,8 millioner kroner, ned fra 38 tonn og 3,5 millioner kroner uka før. Størst kvantum fanget i Varangerfjorden som står for 24 tonn av totalen, deretter følger Kvænangen med 3,6 tonn. Hittil i år er det omsatt 960 tonn ferske reker til verdi 86,5 millioner kroner. Til samme tid i fjor var det omsatt 780 tonn til verdi 72,3 millioner kroner.

Det ble i uke 34 omsatt 80 tonn fersk kveite til verdi 5 millioner kroner. En øking fra 76 tonn/4,8 millioner kroner uken før. Størst kvantum levert i Troms som står for 29 tonn av totalen, videre Vest-Finnmark med 14,7 tonn, Lofoten/Salten med 11,8 tonn, Helgeland med 7,5 tonn, Trøndelag med 3,4 tonn og vel 5 tonn på hver av Vesterålen og Øst-Finnmark.

Det ble i uke 34 omsatt 120 tonn breiflabb til en verdi av 3,9 millioner kroner, opp fra 110 tonn og 3,6 millioner kroner uka før. Leveransene har økt jevnt og trutt i løpet av sommeren, og de to siste ukene er suverent størst så langt i år. Størst aktivitet fra Vesterålen, Lofoten/Salten og sørover.

Fisket etter taskekrabbe nådde en foreløpig topp for året i uke 28 og 32 med leveranser på godt og vel 200 tonn og verdi 2,9 millioner kroner. De to siste ukene er kvantumet redusert til i underkant av 160 tonn og verdi 2,2 millioner kroner. Kvantumet i uke 34 var fordelt med 61 tonn levert i Sør-Trøndelag, 51 tonn på Helgeland, og 13-18 tonn på hver av Nord-Trøndelag, Nordmøre og Lofoten/Salten. Totalen var levert av 94 båter, hvorav 50 hadde ukekvantum fra 1.000 til 6.800 kg.

**Øst-Finnmark**  
Fra omsetninga fraperioden i uke 34 i 2024 har vi følgende oversikt:  


**Vest-Finnmark**  
Fra omsetninga fra perioden i uke 34 i 2024 har vi følgende oversikt:  


**Troms**  
Fra omsetninga fraperioden i uke 34 i 2024 har vi følgende oversikt:  


**Vesterålen**  
Fra omsetninga fraperioden i uke 34 i 2024 har vi følgende oversikt:  


**Lofoten/Salten**  
Fra omsetninga fraperioden i uke 34 i 2024 har vi følgende oversikt:  


**Helgeland-Nordmøre**  
Fra omsetninga fraperioden i uke 34 i 2024 har vi følgende oversikt:  
